SAT:คงประมาณการกำไรปี 59-ปี 60แนะนำซื้อราคาเป้าหมาย 16.90 บาท
SAT:คงประมาณการกำไรปี 59-ปี 60แนะนำซื้อราคาเป้าหมาย 16.90 บาท
4 พ.ย. 2559

บล.บัวหลวง ระบุในบทวิเคราะห์วันนี้(4 พ.ย.) ว่า บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT คาดกำไรไตรมาส 3/59 ที่ 170 ล้านบาท ลดลง 6% เทียบช่วงเดียวกันของปีก่อน แต่เพิ่มขึ้น 44% เทียบไตรมาสก่อนหน้า กำไรคาดดีขึ้น เทียบไตรมาสก่อนหน้า เพราะมีลูกค้าเริ่มการผลิตเพิ่มขึ้นใน ไตรมาส 3/59 หลังจากที่มีการชะลอคำสั่งซื้อเพื่อการเปลี่ยนรุ่นรถในไตรมาส 2/59
คาดไตรมาสนี้รายได้จะปรับตัวเพิ่มขึ้น 3% เทียบไตรมาสก่อนหน้า เป็น 2 พันล้านบาท และอัตรากำไรขั้นต้นเพิ่มขึ้นเป็น 16% ซึ่งอยู่ในระดับใกล้เคียงกับปีที่แล้ว คงประมาณการกำไรปี 59-ปี 60 ที่ 600 และ 665 ล้านบาท ตามลำดับ และคงคำแนะนำซื้อบนการค่อยๆฟื้นตัวของกำไรราคาเป้าหมาย 16.90 บาท